text: Tre piger anholdt i stjålet i bil
  02 januar 2014 kl. 05.32
  Tre piger på 13, 14 og 15 år, blev i nat anholdt i en stjålet bil ved Esbjerg. Den 15-årige, som kørte bilen, blev skønnet påvirket af hash.
  De to yngste piger er anbragt på en institution i Kvaglund. Det var her, at de sammen med den 15-årige stjal en bil og kørte de 15 kilometer til Bramming.
  Her undrede en borger sig over den usikre kørsel ? og bilistens meget unge udseende. Han ringede til politiet kl. 23.30.
  På et tidspunkt ender pigerne på en blind vej, hvor de havde store problemer med at vende bilen.
  Da politiet kom til stedet, var det dog lykkedes pigerne at få køretøjet manøvreret ud. Patruljen fik stoppet pigerne på springtur, da de var på vej mod Esbjerg.
  Betjentene skønnede, at den 15-årige muligvis var påvirket af hash, så der blev taget en blodprøve.
  Den 15-årige er blevet sigtet for brugstyveri af bilen, for at køre uden kørekort og for at køre under påvirkning.
  